  Майя Бывальцева 2018-тӥ арын Ижкарысь 102 семьяын кыкто нылпиос вордскизы, кыказ – куиньмоос. Со сярысь Удмуртилэн шоркарезлэн пресс-службаез ивортэ. Кылем арын Ижкарын нылпи вордскем сярысь 8 сюрс 441 ужкагаз гожтэмын. Вож нуныос пӧлысь 51,1 процентэз – пиос, 48,9 процентэз – нылъёс. 39,3 процентаз семьяосын нырысетӥ нылпизы вордскиз, 43,5 процентаз – кыкетӥез, 13,8 процентаз – куинетӥез. Мукетъёсаз ньылетӥ, витетӥ, куатетӥ но солэсь трос пиналзы вордскиз. 143-езлэн покчиослэн одӥгез яке кыкез ик анай-атайзы – мукет кунъёслэн кунмуртъёссы. Тросэз соос бускель кунъёслэн, озьы ик Австралилэн, Аргентиналэн, Бразилилэн, Вьетнамлэн, Египетлэн, Италилэн, Йеменлэн, Китайлэн, Нигерилэн, Нидерландылэн, Сербилэн, Сирилэн, США-лэн, Турцилэн но Швецилэн кунмуртъёссы. Пусъём, вордскем сярысь ужкагазъёс, улонысь кошкон сярысь ужкагазъёсын ӵошатыса, 1 сюрс 266-лы тросгес пусъемын. 2018-тӥ арын Ижкарын 4 сюрс 601 семья кылдӥз. 4,3 процентэз выль кенъёс яке эмеспиос мукет кунъёслэн кунмуртъёссы, тросэзгес – Азербайджанлэн но Украиналэн. Тодэ вайытом, 2019-тӥ арлэн нырысетӥ нуналъёсаз Удмуртиын 224 пинал вордскиз. Тегъёс: Мерлык Ижкар нылпиос Удмуртия вордскемъёс  